Tárgyalja: Ügyrendi, Közrendvédelmi és Településfejlesztési Bizottság

Nyilvános ülés anyaga

Berettyóújfalu Város Önkormányzata Polgármesterétől

# **ELŐTERJESZTÉS**

a 294/2004. (VI.30.) sz. határozattal elfogadott településszerkezeti terv és leírás módosításáról

Tisztelt Képviselő-testület!

Berettyóújfalu Város Önkormányzata Képviselő-testülete a 178/2018. (VIII.30.) önkormányzati határozatával a Berettyóújfalu, 1036/3 hrsz.-ú, valamint a 1037/4 hrsz.-ú ingatlanok területére vonatkozóan, az ingatlanokon létesítendő köznevelési intézmény (óvoda) megvalósíthatósága érdekében a 294/2004. (VI.30.) önkormányzati határozattal jóváhagyott Településszerkezeti terv, valamint a 33/2004. (XII.03.) önkormányzati rendelettel megállapított Szabályozási terv (továbbiakban Településrendezési eszközök) módosítási eljárásához kapcsolódó államigazgatási eljárás lefolytatásához hozzájárult.

A településrendezési eszközök módosítása a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 32. § (1) bek. c) pontja szerinti, a Képviselő-testület 50/2019. (IV. 25.) önkormányzati határozata alapján tárgyalásos eljárás keretén belül került lefolytatásra.

A 314/2012. (XI.8.) Korm. rendelet 42. §. szerinti tárgyalásos eljárás keretén belül a Korm. rendelet 29/A. §. szerinti partneri véleményeztetést a településfejlesztési koncepció, integrált településfejlesztési stratégia, településrendezési eszközök, településképi arculati kézikönyv és településképi rendelet készítésével, módosításával kapcsolatos partnerségi egyeztetés szabályairól szóló 7/2017. (III. 31.) önkormányzati rendelet 6.§. (3) bek. szerint lefolytattuk.

A 2019. június 05-én megtartott partnerségi egyeztetésen 0 fő vett részt, a partnerségi rendelet előírásai szerint biztosított határidőn belül észrevétel, vélemény nem érkezett. Az erről szóló főépítészi tájékoztatás alapján a partnerségi egyeztetést Berettyóújfalu Város Polgármestere a BPH/3999-2/2019. ikt. sz. tájékoztatásával lezárta.

Berettyóújfalu Város Önkormányzata Képviselő-testülete a 126/2019. (VI.27.)önkormányzati határozatában foglaltak szerint a szabályozási környezet módosítása vonatkozásában - az eljárás előzetes tájékoztatási szakaszában beérkezett vélemények ismeretében - környezeti vizsgálat lefolytatását nem tartotta szükségesnek.

A HBM-i Kormányhivatal Állami Főépítésze a 2019. augusztus 22-én lefolytatott tárgyalásos eljárás eredményeképpen a HB/01-ÁF-00144-12/2019. számú záró szakmai véleményében a tervezett módosítások jóváhagyását nem kifogásolta. (3.sz. melléklet)

Az előzőekben leírtak alapján a településszerkezeti terv az alábbiak szerint módosul:

*„Berettyóújfalu Város településszerkezeti tervének módosítása a Népliget utca, Bajcsy-Zsilinszky utca, Tardy utca, 1061 hrsz-ú árok, 1566/2 hrsz-ú árok, 1036/4 hrsz-ú területen belül az 1036/3 és 1037/4 hrsz-ú területeket érinti.*

*A módosítás szerint az 1036/3 és az 1037/4 helyrajzi számú ingatlan területének rendeltetése beépítésre szánt különleges intézményterület (Ki) településközpont vegyes terület (Vt) területhasználatra módosul.”*

- a településszerkezeti terv leírása az 1.számú melléklet szerint módosul

- a településszerkezeti terv módosítását a 2. sz. melléklet szerinti TR/tsztm. rajzszámú tervlap tartalmazza

Tisztelt Képviselő-testület!

A településszerkezeti terv módosítását az épített környezet alakításáról és védelméről szóló 1997. évi LXXVIII. tv. 7. §. (3) bek. b) pontja alapján a települési önkormányzat Képviselő-testülete határozattal állapítja meg.

Kérem, hogy az előterjesztésben és a határozati javaslatban foglaltakat elfogadni szíveskedjenek.

Berettyóújfalu, 2019. augusztus 23.

Muraközi István

polgármester

[1.sz. melléklet \_a terv leírása\_.pdf](https://link.berettyoujfalu.hu/20190829/1.sz.%20mell%e9klet%20_a%20terv%20le%edr%e1sa_.pdf)

[2.sz. melléklet Tr\_tsztm..pdf](https://link.berettyoujfalu.hu/20190829/2.sz.%20mell%e9klet%20Tr_tsztm..pdf)

[3.sz. melléklet ÁF záró.pdf](https://link.berettyoujfalu.hu/20190829/3.sz.%20mell%e9klet%20%c1F%20z%e1r%f3.pdf)

mellékletek: 1.sz. Településszerkezeti terv leírás módosítása

2.sz. TR/tsztm. rajzszámú tervlap,

3.sz. A HBM-i Kormányhivatal állami Főépítésze HB/01-ÁF-00144-12/2019. számú záró szakmai véleménye

## **HATÁROZATI JAVASLAT:**

Berettyóújfalu Város Önkormányzata Képviselő-testülete az épített környezet alakításáról és védelméről szóló 1997. évi LXXVIII. törvény 6. (l) bekezdése és a 9/B. (2) bekezdés a) pontja és a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 45. S. alapján az Országos Településrendezési és Építési Követelményekről szóló 253/1997. (XII.20.) Korm. rendelet 2012. augusztus 6-án hatályos településrendezési követelményeinek és jelmagyarázatának figyelembe vételével a tervezési területet érintően a 294/2004. (VI.30.) önkormányzati határozattal elfogadott Berettyóújfalu Város településszerkezeti tervének és leírásának az I.számú melléklet szerinti Településszerkezeti terv leírás módosítását valamint a 2. számú melléklet szerinti P5/2019 törzsszámú TR/tsztm. rajzszámú tervlap szerinti módosítását, mely szerint:

„az 1036/3 és az 1037/4 helyrajzi számú ingatlanok területének rendeltetése beépítésre szánt különleges intézményterület (Ki) településközpont vegyes terület (Vt) területhasználatra módosul.”

jóváhagyja.

## **Határidő:** azonnal

**Felelős**: Muraközi István polgármester